དེའི་ཚེ་ཁ་དོག་རྣམ་ལྔའི་མེ་ཏོག་གི་ཆར་ཆེན་བབ་པ་དང་།ས་རྣམ་པ་དྲུག་ཏུ་གཡོ་བ།འཇའ་ཚོན་གྱི་གུར་ཁྱིམ་ཕུབ་པ།ཙན་དན་དྲི་བསུང་གིས་ཕྱོགས་ཀུན་ཁྱབ་པར་འགེང་པ།མཁའ་ལ་ལྷ་ཡི་རོལ་མོའི་སྒྲ་དབྱངས་སྒྲོགས་པ་སོགས་ངོ་མཚར་བའི་མཚན་མ་དཔག་ཏུ་མེད་པ་བྱུང་བ་དང་།སྐུ་གདུང་བཞུས་པའི་དུད་རིས་འཁྱིལ་བ་ལ་སྐུ་གསུང་ཐུགས་ཀྱི་རྟེན་མཆོག་རྨད་དུ་བྱུང་བ་དང་།མཆོད་རྫས་དཔག་ཏུ་མེད་པའི་རྣམ་པ་ཤར་བ།གདུང་རུས་ལས་སྐུ་ཡི་རྟེན་དུ་ཀྱེ་རྡོ་རྗེ་དང།མི་གཡོ་བ།འཇམ་དབྱངས།ཁ་སཪྤ་ཎི།བྱམས་པ་ཆོས་འཆད་ཀྱི་ཕྱག་རྒྱ་མཛད་པའི་ཚུལ་སོགས་ཡི་དམ་གྱི་སྐུ་སྣ་ཚོགས་དང་།གསུང་གི་རྟེན་དུ་ཨ་ཡིག་དུང་དང་བཅས་པ་སོགས་ཡིག་འབྲུ་སྣ་ཚོགས།ཐུགས་ཀྱི་རྟེན་དུ་མཆོད་རྟེན་དང་རིང་བསྲེལ་བརྒྱ་ཕྲག་མང་པོ་གདུལ་བྱའི་དོན་དུ་འཇོག་པར་མཛད་དོ།།